gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5240, del 18-04-2006 (2006/4341)

Resolució de 3 d'abril de 2006, de la Direcció General de Personal Docent de la Conselleria de Cultura, Educació i Esport, per la qual se cita les persones interessades en el procediment administratiu de referència perquè compareguen en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5240

Data del DOGV
:   18-04-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/4341


Organisme emissor
:   Conselleria de Cultura, Educació i Esport

Tipus de document
:   Anunci

Resolució de 3 d'abril de 2006, de la Direcció General de Personal Docent de la Conselleria de Cultura, Educació i Esport, per la qual se cita les persones interessades en el procediment administratiu de referència perquè compareguen en la via jurisdiccional. [2006/X4341]  
El Jutjat Contenciós Administratiu número 7 de València, ha reclamat d'esta unitat administrativa l'expedient referit al procediment que es descriu:  
Recurrent: Maria del Carmen Chicharro Martí  
Interessats: els participants en el procediment d'adscripció als llocs de treball del primer cicle de l'Educació Secundària Obligatòria en instituts i seccions d'Educació Secundària per a funcionaris del cos de mestres, convocat per Resolució de 22 de desembre de 2004, de la Direcció General de Personal Docent de la Conselleria de Cultura, Educació i Esport, que van obtindre alguna de les places relacionades en l'annex I de l'Ordre de 21 de desembre de 2004, de la Conselleria de Cultura, Educació i Esport, corresponents a les especialitats de Llengua i Literatura Castellana i Llengua i Literatura Valenciana.  
Descripció: recurs contenciós administratiu interposat contra la Resolució de 27 de juny de 2005, del director general de Personal Docent de la Conselleria de Cultura, Educació i Esport, que desestima el recurs d'alçada presentat contra la resolució definitiva de convocatòria d'adscripció a llocs de treball segons la Resolució de 22 de desembre de 2005.  
Referència del Tribunal: recurs número 000486/2005  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al jutjat l'expedient administratiu de referència i citar les persones interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, mitjançant un escrit en la forma deguda, dirigit al Jutjat Contenciós Administratiu número 7 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.  
València, 3 d'abril de 2006.. El director general de Personal Docent: José Antonio Rovira Jover.
Diari Oficial de la Generalitat Valenciana


Sumari del DOGV 5320, del 08-08-2006 (2006/9052)

Informació pública de l'aprovació dels estatuts i reactivació de la cooperativa Totservice Cooperativa Valencia.
----------------------------------------------------------------------------------------------------------------

### Dades del document

Número de DOGV
:   5320

Data del DOGV
:   08-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/9052


Organisme emissor
:   Totservice, COOP V.

Tipus de document
:   Anunci

Informació pública de l'aprovació dels estatuts i reactivació de la cooperativa Totservice Cooperativa Valencia. [2006/S9052]  
Per acord unànime de l'Assemblea General Extraordinària i Universal de socis, celebrada en el domicili social el 27 de juny de 2006, i conforme l'article 82.2 de la Llei 8/2003, de 24 de març de Cooperatives de la Comunitat Valenciana, es va aprovar la reactivació de la Cooperativa Totservice, Cooperativa Valenciana, juntament amb els Estatuts Socials.  
El Ràfol d'Almúnia, 27 de juny de 2006.. El president: José-Vicente Gisbert Ern.
Diari Oficial de la Generalitat Valenciana


Sumari del DOGV 5367, del 16-10-2006 (2006/11195)

Notificació a Fiwi, SA de la sentència 571/2006, dictada en les actuacions del juí ordinari 214/2004.
-----------------------------------------------------------------------------------------------------

### Dades del document

Número de DOGV
:   5367

Data del DOGV
:   16-10-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/11545


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació a Fiwi, SA de la sentència 571/2006, dictada en les actuacions del juí ordinari 214/2004. [2006/S11007]  
Procediment: assumpte civil 000214/2004.  
Juí: juí ordinari 000214/2004.  
Part demandant: Kornelia Heiligert.  
Part demandada: Fiwi, SA, Humberto Hahn Stropnizky, Ramiro Gutiérrez Benito i Emilio Eduardo Ubago Mariño.  
Sobre: ordinaris.  
En el juí referenciat, s'ha dictat la resolució que té el text literal següent:  
Sentència número 571/2006.  
Benidorm, 1 de juny de 2006.  
Juana Vera Martínez, magistrada jutgessa del Jutjat de Primera Instància número 2 de Benidorm, ha vist les actuacions de juí ordinari seguides en este Jutjat amb el número 214/2004, sobre elevació a escriptura pública de contracte de compravenda, instades per Kornelia Heiligert, representada per la procuradora Rosa María Pavía Botella, i defensada pel lletrat Enrique Porcellar Jiménez contra Fiwi, SA, declarada en situació processal de rebel·lia, i tenint en consideració els següents:  
Decisió  
Estimar la petició formulada per la part actora de forma subsidiària i declarar a favor de l'actora, Kornelia Heiligert, l'adquisició del domini, per usucapió, dels immobles situats a la lletra G de la planta 3.ª i amb la lletra D de la planta 4.ª de l'edifici Hannibal LL de la Cala de Finestrat que coincidix respectivament amb la finca 4.193, tom 403, llibre 28, foli 85 i finca 4.200, tom 403, llibre 28, foli 99 ambdues del Registre de la Propietat de la Vila Joiosa.  
Una vegada ferma, expediu els manaments i oficis oportuns per a adequar la realitat registral a allò acordat en esta resolució.  
Notifiqueu esta sentència a les parts, i comuniqueu-los que contra esta es pot interposar recurs d'apel·lació que, si s'escau, s'haurà de preparar davant este Jutjat dins dels cinc dies següents a aquell en què es notifique esta resolució.  
Porteu l'original al llibre de sentències.  
Esta és la meua sentència, de la qual s'expedirà testimoniatge per a incorporar-lo a les actuacions, que pronuncie, mane i firme.  
En atenció al desconeixement de l'actual domicili o residència de la part demandada, per provisió de 4 de juliol de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i en el Diari Oficial de la Generalitat, per a dur a efecte la diligència de notificació de la sentència a Fiwi, SA.  
Benidorm, 4 de juliol de 2006.. La secretària judicial: Marta Engracia Román Ivorra.
Diari Oficial de la Generalitat Valenciana


Sumari del DOGV 5318, del 04-08-2006 (2006/7838)

Informació pública de l'estudi de detall per a l'ordenació de volums de la parcel·la M-6-8, illa M-6, del projecte de reparcel·lació de la unitat d'execució A-11.
------------------------------------------------------------------------------------------------------------------------------------------------------------------

### Dades del document

Número de DOGV
:   5318

Data del DOGV
:   04-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7838


Organisme emissor
:   Ajuntament de Borriana

Tipus de document
:   Anunci

Informació pública de l'estudi de detall per a l'ordenació de volums de la parcel·la M-6-8, illa M-6, del projecte de reparcel·lació de la unitat d'execució A-11. [2006/F7838]  
L'Alcaldia Presidència, el 6 de juny de 2006, ha adoptat la següent resolució:   
«Sotmetre a informació pública pel període d'un mes l'estudi de detall promogut per Manuel Amiguet Boix (reg. entrada núm. 3.357, de 7 de març) i que té per objecte l'ordenació de volums de la parcel·la M-6-8, illa M-6, del projecte de reparcel·lació de la unitat d'execució A-11, possibilitant en aquest àmbit parcel·les destinades a habitatge unifamiliar adossat o en filera de superfície inferior a 800 m² i superior a 200 m².  
A aquest efecte es publicaran anuncis en el Diari Oficial de la Generalitat Valenciana (DOGV), i en un diari no oficial d'àmplia difusió en la localitat, amb advertència de la possibilitat de formular-hi al·legacions, durant el termini d'un mes comptador des de la publicació de l'anunci en el DOGV, tot això de conformitat amb l'article 90.2 en relació amb l'article 83.2.a) de la Llei 16/2005, de 30 de desembre, de la Generalitat Valenciana, Urbanística Valenciana.  
Durant aquest termini el document diligenciat de l'estudi de detall estarà dipositat, per a la seua pública consulta, en aquest ajuntament (Secció II. Negociat IV-Urbanisme).»  
Burriana, 19 de juny de 2006.. L'alcalde: Alfonso Ferrada Gómez.
Diari Oficial de la Generalitat Valenciana


Sumari del DOGV 5313, del 28-07-2006 (2006/7956)

RESOLUCIÓ de 3 de juliol de 2006, de la Universitat d'Alacant, per la qual s'adjudica la plaça de professora col·laboradora núm. DC03041 en l'àrea de coneixement d'organització d'empreses a la senyora Encarnación Manresa Marhuenda.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5313

Data del DOGV
:   28-07-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/7956


Organisme emissor
:   Universitat d'Alacant

Tipus de document
:   Resolució

RESOLUCIÓ de 3 de juliol de 2006, de la Universitat d'Alacant, per la qual s'adjudica la plaça de professora col·laboradora núm. DC03041 en l'àrea de coneixement d'organització d'empreses a la senyora Encarnación Manresa Marhuenda. [2006/7956]  
De conformitat amb la base desena del concurs de places de personal docent i investigador en règim de contractació laboral, convocat per resolució de 23 de desembre de 2005 (DOGV de 10 de gener de 2006), i a proposta de la comissió de selecció jutjadora de la plaça de professora col·laboradora núm. DC03040 de l'àrea de coneixement d'organització d'empreses, Departament de Organització d'Empreses, s'adjudica la plaça de professor col·laborador núm. DC03040 a la senyora Encarnación Manresa Marhuenda.  
Contra la present resolució, que esgota la via administrativa, es podrà interposar recurs contenciós administratiu, en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana.   
Alacant, 3 juliol de 2006.. El rector: Ignacio Jiménez Raneda.
Diari Oficial de la Generalitat Valenciana


Sumari del DOGV 5218, del 14-03-2006 (2006/2723)

Informació pública del projecte modificat d'urbanització per al desenvolupament urbanístic del sector SUD-15 Artesa.
--------------------------------------------------------------------------------------------------------------------

### Dades del document

Número de DOGV
:   5218

Data del DOGV
:   14-03-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/2723


Organisme emissor
:   Ajuntament d'Onda

Tipus de document
:   Anunci

Informació pública del projecte modificat d'urbanització per al desenvolupament urbanístic del sector SUD-15 Artesa. [2006/M2723]  
En virtut del que establixen els articles 152 i següents de la Llei 16/2005, de 30 de desembre, de la Generalitat, Urbanística Valenciana (LUV), s'ha disposat sotmetre a exposició pública, per període d'un mes, el projecte modificat d'urbanització per al desenvolupament urbanístic del sector SUD-15 (Artesa), promogut per la mercantil Monti Urbana, SL, en qualitat d'agent urbanitzador, als efectes que els interessats presenten al·legacions o observacions per escrit amb caràcter previ a la seua aprovació definitiva.   
La raó de modificar el projecte d'urbanització originari, sense augment del pressupost del projecte ni cap cost addicional per als propietaris, es deu a necessitats noves i causes imprevistes, que han implicat:   
. Xarxa de sanejament: instal·lació d'un grup de bombament soterrat amb les corresponent arquetes, per a portar les aigües des del punt més baix de la unitat d'execució fins al punt d'entroncament de la xarxa existent de sanejament, davant dels problemes derivats de l'existència d'un col·lector de la xarxa de reg que circula pel carrer més pròxim al nucli urbà d'Artesa.   
. Xarxa de pluvials: treballs per a l'evacuació de tota l'aigua del drenatge superficial al riu, donada la carència de xarxa de pluvials en la zona.  
. Xarxa de telefonia: adequació dels diàmetres de les canalitzacions segons assessorament facilitat per l'empresa subministradora, sense modificació de traçat.  
El termini d'un mes, a efectes de presentar al·legacions o observacions, començarà a transcórrer des de l'última data de publicació de l'anunci d'exposició pública en els diaris o butlletins corresponents, o des de la data de recepció del present avís en el cas que ja s'haja publicat l'anunci en els mitjans indicats.   
Resolts els tràmits d'informació pública i al·legacions, la Junta de Govern Local procedirà a la seua aprovació definitiva, com a òrgan competent de conformitat amb el Decret de l'Alcaldia número 2163/2004, de 27 de desembre, de delegació de competències, pel qual es delega en tal òrgan l'aprovació dels projectes d'urbanització.   
La vista de l'expedient podreu efectuar-la si ho desitgeu en la tercera planta de l'Ajuntament (Secció d'Ordenació del Territori), carrer de Balmes, número 2, en horari d'oficines, d'11.30 a 14.00 hores.   
Onda, 9 de febrer de 2006.. El tinent d'alcalde-delegat de l'Àrea d'Ordenació del Territori: Joaquín Nebot Monzonís.
Diari Oficial de la Generalitat Valenciana


Sumari del DOGV 5253, del 08-05-2006 (2006/4383)

Notificació a Atalania Torrevieja, SL, i altre de la resolució dictaminada en les actuacions del juí d'assumpte civil número 537/2004.
--------------------------------------------------------------------------------------------------------------------------------------

### Dades del document

Número de DOGV
:   5253

Data del DOGV
:   08-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4383


Organisme emissor
:   Jutjat de Primera Instància i Instrucció Número 3 de Torrevieja

Tipus de document
:   Anunci

Notificació a Atalania Torrevieja, SL, i altre de la resolució dictaminada en les actuacions del juí d'assumpte civil número 537/2004. [2006/Q4383]  
Procediment: assumpte civil 537/2004  
Juí: juí verbal 537/2004  
Part demandant: María Teresa Girona Hurtado  
Parts demandades: Atalania Torrevieja, SL, i Winterthur Sociedad Suiza de Seguros  
Sobre: altres verbals  
En el juí a què es fa referència s'ha dictat la resolució el text de la qual, literalment, diu així:  
«Decisió  
Que amb l'estimació de la demanda formulada pel procurador Enrique Lucas Tomás, en nom i representació de María Teresa Girona Hurtado, contra la mercantil Atalania Torrevieja, SL, i contra la companyia asseguradora Winterthur, Suiza de Seguros, condemne els demandats a pagar a l'actora la suma de cinc-cents seixanta-cinc euros i setze cèntims (565,16 €). Ambdues quantitats reportaran l'interés legal dels diners establit en la llei, que consistix per a la companyia asseguradora en l'interés de l'article 20 de la Llei de Contracte d'Assegurança, amb la imposició als demandats de les costes del juí».  
Atés el desconeixement de l'actual domicili o residència de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte en el Diari Oficial de la Generalitat Valenciana, per a portar a efecte la diligència de notificació.  
Torrevieja, 28 de març de 2006.. La secretària judicial: Ana María Lacalle Espallardo.
Diari Oficial de la Generalitat Valenciana


Sumari del DOGV 5204, del 22-02-2006 (2006/1918)

Concurs públic per a la contractació del subministrament de dos equips mòbils per a comunicacions via satèl·lit per a Televisió Autonòmica Valenciana, SA (TVV), ref. 2006/01.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5204

Data del DOGV
:   22-02-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/1918


Data del document
:   14-02-2006

Organisme emissor
:   Radiotelevisió Valenciana (RTVV)

Tipus de document
:   Concurs

Anàlisi jurídica

 Descriptors 

:   * contracte de subministraments
    * material de telecomunicacions
    * licitació

Concurs públic per a la contractació del subministrament de dos equips mòbils per a comunicacions via satèl·lit per a Televisió Autonòmica Valenciana, SA (TVV), ref. 2006/01. [2006/1918]  
1. Entitat adjudicadora  
a) Organisme: Televisió Autonòmica Valenciana, SA.  
b) Dependència que tramita l'expedient: Unitat de Compres RTVV  
c) Número d'expedient: 2006/01.  
2. Objecte del contracte  
a) Descripció de l'objecte: concurs públic per a la contractació del subministrament de dos equips mòbils per a comunicacions via satèl·lit per a Televisió Autonòmica Valenciana, SA (TVV), ref. 2006/01.  
d) Lloc d'entrega: CPP a Burjassot (Valencia).  
e) Termini d'entrega: 3 mesos.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: concurs.  
4. Pressupost base de licitació, import total: 406.000,00 euros, IVA inclòs a la baixa.  
5. Garantia provisional: no.  
6. Obtenció de documentació i informació, plec de condicions aprovat  
a) Entitat: Radiotelevisió Valenciana.  
b) Domicili: Pol. Accés Ademús, s/n.  
c) Localitat i codi postal: Burjassot 46555 (València).  
d) Telèfon: 675 996 893.  
e) Telefax: 899 463 452 . 243 089 059.  
f) La data límit d'obtenció de documents i informació: plec disponible des de l'endemà de la publicació del present anunci fins al dia anterior a la data de finalització de presentació d'ofertes, en la Recepció de RTVV de 09.00 a 15.00 hores.   
7. Requisits específics del contractista.  
b) Solvència econòmica i financera i solvència tècnica i professional: veure en el plec de condicions.   
8. Presentació de les ofertes, vegeu el plec.  
a) Data límit de presentació: fins les 14.00 hores del 10.04.2006.  
c) Lloc de presentació: Registre d'Entrada de RTVV, adreça més amunt indicada.  
d) Termini durant el qual el licitador estarà obligat a mantindre la seua oferta: 3 mesos.  
9. Obertura de les ofertes, acte públic en l'adreça més amunt indicada  
d) Data: el 19.04.2006.  
e) Hora: 12,00 hores, lloc sala d'actes de RTVV  
10. Despeses d'anuncis, a càrrec de l'adjudicatari  
11. Data d'enviament de l'anunci al Diari Oficial de la Unió Europea: 16.02.2006.  
Burjassot, 14 de febrer de 2006.. El director general de RTVV: Pedro García Gimeno.
Diari Oficial de la Generalitat Valenciana


Sumari del DOGV 5231, del 31-03-2006 (2006/3681)

Notificació a Jesús Nicolás Marhuenda. Expedient número 544/05 SAN.
-------------------------------------------------------------------

### Dades del document

Número de DOGV
:   5231

Data del DOGV
:   31-03-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/3681


Organisme emissor
:   Conselleria de Territori i Habitatge

Tipus de document
:   Anunci

Notificació a Jesús Nicolás Marhuenda. Expedient número 544/05 SAN. [2006/M3681]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 544/05 SAN.  
Interessat: Jesús Nicolás Marhuenda.  
Últim domicili conegut: carrer de Joaquín Martínez Masiá, 20-22 d'Elx (Alacant).  
Assumpte: Acord d'iniciació que dicta el director territorial de Territori i Habitatge d'Alacant el 21 d'octubre de 2005.  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer de Francesc Cubells, 7, 46538 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 24 de març de 2006.. El sotssecretari: Ramón Doménech Doménech.
Diari Oficial de la Generalitat Valenciana


Sumari del DOGV 5175, del 12-01-2006 (2005/14255)

Informació pública de l'estudi de detall del solar situat al carrer de Llevant, 11, sòl urbà eixample, clau 1.1.
----------------------------------------------------------------------------------------------------------------

### Dades del document

Número de DOGV
:   5175

Data del DOGV
:   12-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14995


Organisme emissor
:   Ajuntament de la Pobla de Vallbona

Tipus de document
:   Anunci

Informació pública de l'estudi de detall del solar situat al carrer de Llevant, 11, sòl urbà eixample, clau 1.1. [2005/M14547]
  
Per Resolució d'Alcaldia número 2.092/2005, de data 26 de desembre de 2005, se sotmet a informació pública l'estudi de detall del solar situat al carrer de Llevant, 11, sòl urbà eixample, clau 1.1, promogut a instància de la mercantil Constructora Yacasta, SL, cosa que es fa pública per termini de 20 dies, perquè els interessats que hi haja puguen presentar al·legacions a este, de conformitat amb l'establit en l'article 52.1.B) de la Llei 6/1994, de 15 de novembre, Reguladora de l'Activitat Urbanística.